ఎమ్మెల్యే కాన్వాయ్‌పై రాళ్ల దాడి చేసిందెవరో అర్థం కావడం లేదు : రైతులు
Sat Jul 31 2021 08:37:14 GMT+0000 (Coordinated Universal Time)
TV5 Telugu7 Jan 2020 10:31 AM GMT
అమరావతిలో 21 రోజులుగా ఆందోళనలు జరుగుతున్నా ఏ రోజూ రైతులు అదుపు తప్పలేదు. మంగళవారం చినకాకాని వద్ద హైవే ముట్టడి మాత్రం తీవ్ర ఉద్రిక్తతకు దారి తీసింది. దీనికి కారణం ఏంటి.. కొందరి వ్యూహం ప్రకారమే మాచర్ల ఎమ్మెల్యే పిన్నెల్లి కాన్వాయ్‌పై దాడి జరిగిందా అనే అనుమానాలు వ్యక్తమవుతున్నాయి. దీని వెనుక కుట్ర కోణం ఉందా అనే సందేహాలు కూడా తెరపైకి వచ్చాయి. ఈ దాడి వెనుక ఎవరు ఉన్నారు..? రైతుల్ని బద్నాం చేయడానికి, ఉద్యమాన్ని పక్కదారి పట్టించడానికే కొందరు ప్రయత్నించారా అనే ప్రశ్నలు కూడా ఉదయిస్తున్నాయి.
మంగళవారం హైవే దిగ్భందానికి అమరావతి జేఏసీ పిలుపు ఇవ్వడంతో ఉదయం నుంచే రైతులు వేలాది మంది చినకాకానికి చేరుకున్నారు. వందల మందిని పోలసులు అరెస్టు చేసినా.. నిరసనకారులు వెల్లువలా వస్తూనే ఉన్నారు. ఈ సమయంలోనే పిన్నెల్లి రామకృష్ణారెడ్డి వాహనాన్ని ఆందోళనకారులు గుర్తించారు. MLA వాహనం ఆపి రైతుల ఆందోళనలకు మద్దతు ఇవ్వాలని డిమాండ్ చేశారు. ఈ సమయంలోనే ఉన్నట్టుండి పరిస్థితి గందరగోళంగా మారింది. కొందరు ఎమ్మెల్యే కాన్వాయ్‌పై రాళ్లు రువ్వారు. ఐతే.. ఈ పని చేసింది ఎవరనే దానిపై స్పష్టత లేదు. తాము వైసీపీ ప్రభుత్వ తీరుకు వ్యతిరేకంగా నిరసనలు తెలుపుతుంటే.. రాళ్ల దాడి చేసింది ఎవరో తమకు అర్థం కావడం లేదంటున్నారు రైతులు.
emmelye kaanvayipai raalla daadi chesindevaro artham kaavadam ledu : raitulu
Sat Jul 31 2021 08:37:14 GMT+0000 (Coordinated Universal Time)
TV5 Telugu7 Jan 2020 10:31 AM GMT
amaravatilo 21 rojulugaa aandolanalu jarugutunna e roojoo raitulu adupu tappaledu. mangalavaaram chinakakani vadda haive muttadi maatram teevra udriktataku daari teesindi. deeniki kaaranam enti.. kondari vyuham prakarame macharla emmelye pinnelli kaanvayipai daadi jariginda ane anumaanaalu vyaktamavutunnaayi. deeni venuka kutra konam undaa ane sandehaalu kuudaa terapaiki vachayi. ee daadi venuka evaru unnaaru..? raitulni badnam cheyadaaniki, udyamaanni pakkadari pattinchadaanike kondaru prayatninchaaraa ane prasnalu kuudaa udayistunnaayi.
mangalavaaram haive digbhandaaniki amaravati jas pilupu ivvadamtho udayam nunche raitulu velaadi mandi chinakaakaaniki cherukunnaru. vandala mandini polasulu arestu chesina.. nirasanakaarulu velluvala vastune unnaaru. ee samayamlone pinnelli ramakrishnareddy vaahanaanni aandolanakaarulu gurtinchaaru. MLA vaahanam aapi raitula aandolanalaku maddatu ivvaalani demand chesaru. ee samayamlone unnattundi paristhiti gandaragolamgaa maarindi. kondaru emmelye kaanvayipai raallu ruvvaaru. aithe.. ee pani chesindi evarane daanipai spashtata ledu. taamu vicp prabhutva teeruku vyatirekamgaa nirasanalu teluputunte.. raalla daadi chesindi evaro tamaku artham kaavadam ledantunnaru raitulu.